|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o socijalnoj srbi na području Općine Kalnik** |
| **OPĆINA KALNIK** |
| **Početak savjetovanja****1. srpnja 2022.** | **Završetak savjetovanja** **1. kolovoza 2022.** |

RAZLOG DONOŠENJA

|  |
| --- |
| Pravni temelj za donošenje ove Odluke je članak 17. stavak 1. Zakona o socijalnoj skrbi (Narodne novine 18/22 i 46/22; u daljnjem tekstu: Zakon) gdje je propisano da djelatnost socijalne skrbi obavljaju ustanove socijalne skrbi, jedinice lokalne i područne (regionalne) samouprave odnosno Grad Zagreb, udruge, vjerske zajednice, druge pravne osobe, obrtnici i druge fizičke osobe koje obavljaju djelatnost socijalne skrbi, pod uvjetima i na način propisan ovim Zakonom, propisom kojim se uređuje udomiteljstvo i provedbenim propisima.Člankom 41. Zakona propisano je da se pravo na naknadu za troškove stanovanja priznaje korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.Troškovi stanovanja u smislu ovoga Zakona odnose se na najamninu, komunalne naknade, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.Jedinica lokalne samouprave dužna je korisnicima prava na zajamčenu minimalnu naknadu priznati pravo na troškove stanovanja.Člankom 42. Zakona propisano je da je pravo na naknadu za troškove stanovanja jedinica lokalne samouprave dužna priznati u visini od najmanje 30 % iznosa zajamčene minimalne naknade priznate samcu odnosno kućanstvu.Ako su troškovi stanovanja manji od 30 % iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova stanovanja.Jedinica lokalne samouprave odnosno Grad Zagreb može naknadu za troškove stanovanja djelomično ili u potpunosti podmiriti izravno u ime i za račun korisnika zajamčene minimalne naknade.Člankom 289. stavkom 7. Zakona propisano je da jedinice lokalne i područne (regionalne) samouprave odnosno Grad Zagreb mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno Zakonom, na način propisan njihovim općim aktom, ako u svom proračunu imaju za to osigurana sredstva..Prijedlog ove Odluke utvrdio je općinski načelnik Općine Kalnik te se osim priznavanja prava na naknadu za troškove stanovanja predlažu i pravo na:1. Pomoć za podmirenje troškova prehrane učenika osnovnih škola,2. Jednokratna pomoć za novorođeno dijete,3. Financiranje pogrebnih troškova osobama koje nema tko sahraniti,4. Jednokratna pomoć samcima i obiteljima slabijeg imovinskog stanja koji se nalaze u nepovoljnim osobnim ili obiteljskim okolnostima,5. Poboljšanje kvalitete života osoba starije životne dobi.6. Sufinanciranje Gradskog društva Crvenog križa Križevci.Prijedlogom Odluke utvrđena je i organizacija rada za opće dobro i nadležnost za postupanje po odluci. |

Pozivamo predstavnike zainteresirane javnosti da najkasnije do 1. kolovoza 2022. godine dostave svoje komentare na Nacrt Odluke o socijalnoj skrbi na području Općine Kalnik putem OBRASCA za savjetovanja na e-mail: info@kalnik.hr

Po završetku savjetovanja, svi pristigli doprinosi bit će javno dostupni na internetskoj stranici Općine Kalnik te priloženi uz prijedlog akta o kojem će raspravljati Općinsko vijeće Općine Kalnik.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o socijalnoj srbi na području Općine Kalnik.